

رجعتلكم بعد ٤ سنوات وياية قصتي مع فاطمة الزهراء ع والحمل
بسم الله الرحمن الرحيم
السلام عليكم
اكثركم يعرفتي قبل ٤ سنوات كنت في هذا المنتدى اكتب واستفسر عن اهل البيت ع وعن السنة والشيعة والعقيدة وكل شي
بعدها انقطعت لان اجيت للنجف وتزوجت وهنا دخلت حوزات ودورات قران والحمد لله.
اليوم اجيتكم بقصة والي هي اني الي طول هالسنوات ما يصير عندي جهال لاسباب صعبة اقولها اسباب خاصة
لكن الزبدة هي ما اقدر اجيب جهال شي ميئوس منه حتى اني طلعت الموضوع من بالي والتجئت للخياطة وغير امور الهي نفسي بيها
والتجئت للعلم والزيارات واهل البيت ع
وعندي تعلق بفاطمة الزهراء ع كلش واكو بعض من اقربائي ملتزمين كلش بحديث الكساء الي معروف بالمعاجز
وجنت اقرء عن المعاجز للي تصير للي يقرون ويلتزمون بيه ولذاك كمت اقرء كل فترة وفترة وفي يوم شفت بالمنام واحد عليه نور وكانه من اهل للبيت ع وقال لي اذا التزمتي بحديث الكساء كل يوم راح تنقضي حاجتج
المهم اني فزيت ومقررة اقرءه كل يوم وفعلا وبعد ما قرءة خلال كم يوم شفت بالمنام فاطمة الزهراء ع واني نايمة بغرفة وهي اجت مسحت على بطني ونضرتلي نضرة عطف وبعد فترة صارت عندي اعراض حمل قوية فرحت حللت دم طلع ماكو رجعت للبيت متاذاية راسلت طبيبة من لندن گالت احتمال ما يبين انتضري وعيدي التحليل
اني هم فرحت وبديت احسب متى موعد الدورة ومتى اخر موعد
طبعا حسبت اخر موعد ٢٧-٣ ويوم اخر علاقة ١٢-٤ طبعا
تبيت لي ان نفس يوم المنام هو نفس يوم اخر علاقة لان زوجي مسافر اكثر الاوقات
المهم انتضري وبدء من يوم ٢١-٤ نزل نقاط وعلامات حمل
علمن ان دورتي منتضمة كل شهر ٢٧
واجت بموعدها وقبل موعدها وملخبطة وياها اعراض حمل
رحت حللت دم وهم طلع ماكو لكن بعد موعد الدورة ب ٤ ايام
هالمرة رجعت مايسة كلش
سئلت الطبيبة گالت ممكن بعده ما يبين لان ما فاتتني هواية
صممت انتضر لموعد الثاني للدورة وحللت منزلي طلع ايجابي فرحت كلش
وكل شوية اتذكر المنام واتامل وصممت ما احلل
المهم لمنا ليوم الموعد الثاني للدورة وهو ٢٧-٥ لكن قبلها باسبوع نزل مني علامات حمل وواوجاع واعراض اشكال خفت هذا اجهاض بسم الله
رحت طبيبة حلتت دم وهنا الي شهر من موعد الدورة
يوم ٢٦-٥ وهم طلع ماكو انقهرت
اجيت سويت سونار گالت الدكتورة اكو اشارة حمل اكو نقطة تكول انتي حامل
لكن مو ١٠٠ بالمية
سئلت البعض گالو اكو بعد موعظ الدورة بشهر ونص وشهرين يلية يبين ممكن الهرمون ضعيف
المهم ضليت افكر وبعض من الاقرباء كشو الخبر وبعظ الناس ارارء هذا يايسني وهذا يامني كل واحد شكل تلخبطت وابجي وفي قليل ولان احنا هسة رمضان صعبة اروح طبيبة گالو للعيد يلة اعيد كلشي
المهم البارحة نمت واني شايلة هم اشلون حصبر هلگد وحجي ناس والتعييب وااشماتة والحلم الي رسمته وضليت اتوسل اكثر باهل البيت ع واقرء حديث الكساء
المهم نمت شفت بالمنام فاطمة الزهراء ع جنت اني كاعدة بغرفة ضلام ومحتارة اخذتني من ايدي وصعدتني مكان فوك كلش بغرفة وبيها رجال كله نور وشوية امبينة من ملامحه مبتسم لكن نوره قوي
وقال لي فاطمة ع هذا النبي محمد ص وجان تقربت منه حضني طبطب عليه وحط ايده على بطني وكانما ديامني بالحمل
صبحت فرحانة كلش رغم الي حولي مو الكل متفائلة وياية لان الناس مو كلها عنده عقيدة لكن عقيدتي قوية واني متادة وحثبت للكل هاي معجزة للي يتوسل لاهل البيت ع
انتضروني ورة العيد بالبشارة ان شاء الله
اني حبيت احد يوگف وياية فحجيتلكم وحتى يكون امامكم كلشي


سهل الله عليك سيدتي العلوية ،
وهذه أحلام وبشارات طيبة جدا ،
دمتم سالمين و معافين ،


يمكن للزوار التعليق أيضاً وتظهر مشاركاتهم بعد مراجعتها
|عدد الأعضاء الذي يتصفحون هذا الموضوع : 1 (0 عضو و 1 ضيف)|
|خيارات الموضوع||بحث في هذا الموضوع|
|طريقة العرض|

